郭得勝家族

郭得勝家族係新鴻基地產創辦人郭得勝嘅家族，祖籍中山石岐。目前郭氏嘅第三代已經開始接手公司嘅生意。

家族史
郭得勝屋企本身喺廣州係做雜貨批發生意，二戰打完之後佢落咗嚟香港，1952年搞咗鴻昌進出口公司，專門代理YKK拉鏈，更加有「洋雜大王」嘅稱號。

1958年，郭得勝在內嘅8個商人合組「永業公司」。到1963年，佢再同當中嘅馮景禧同李兆基合組新鴻基公司，有「三劍俠」嘅美譽。後來三個人拆夥，馮景禧攞咗新鴻基嘅金融業務；李兆基就自立恆基地產；郭得勝就繼續經營新鴻基嘅地產業務。

1980年，郭得勝自大女郭燕萍因癌早死之後，健康都一直每況愈下，新鴻基嘅業務就落喺郭得勝嘅三個仔身上，三人合稱「郭氏三兄弟」。

後來三兄弟因為大佬郭炳湘嘅紅顏知己以及其他問題，三兄弟反面。郭炳湘主席個位畀阿媽鄺肖卿出山取代。之後再交由郭炳江、郭炳聯做聯席主席。

郭炳湘後來自立帝國集團，脫離家族生意。

自從郭得勝死咗，鄺肖卿變咗成個家族嘅靈魂人物，負責喺三兄弟之間同家族事務上協調。

現況
郭炳湘自立帝國集團，喺佢死咗之後，佢嘅仔女開始接手公司嘅業務。新鴻基嘅業務喺郭炳湘被踢出局之後，已經交俾郭炳江、郭炳聯兩人去做，後來郭炳江坐監，郭炳江個仔郭基煇就開始多咗參與公司業務。
而郭得勝本身代理嘅YKK拉鏈業務後來交咗俾細佬郭得標打理，之後由二仔郭炳炎繼承，三仔郭炳濠就喺李兆基嘅恆基地產做嘢，依家係董事；大仔郭炳燊依家幫緊新鴻基收樓。

另外，郭得勝嘅舅仔鄺準一家亦都喺新鴻基打工，佢主要負責物業管理嘅部分。

上市公司
新鴻基地產
載通國際
數碼通
新意網

有股權，但唔係大股東：
永泰地產

家族聯姻 
同黃允畋家族有一段姻親關係：

郭婉君=黃宜通

同顧林慶家族有一段姻親關係：

郭炳湘=顧芝蓉

同呂明才家族有一段姻親關係：

郭曉妍=呂慶耀

同李兆基家族有一段姻親關係：

郭兆聰=李敬儀

家族成員
根據郭得勝死嗰時嘅訃聞同埋後來其他新聞綜合得知：

郭得勝=黃秀瓊、鄺肖卿
郭炳湘=顧芝蓉、李天穎
郭基俊
郭蕙珊
郭基浩
郭炳江=梁潔芹
郭曉妍=呂慶耀
郭基煇
郭曉芝
郭炳聯=劉寶賜
郭顥澧
郭基泓=趙情晴
郭XX
郭瑜汶
郭燕萍=黃慶彬
黃仲銘
黃綺雯=周羨健
周淑茵
周淑儀
黃綺玲=利米高
黃綺華
郭婉君=黃宜通
黃纘嘉=Candy Lim
郭婉儀=陳達年
陳鈞陶
陳鈞揚

郭得標=林艷卿
郭炳燊=陳月湄
郭炳炎=曹美玲
郭炳濠=潘潔嫻
第三代：郭兆禧、郭兆堅、郭兆康、郭兆倫、郭兆聰

參考
新鴻基地產官方網站
新鴻基地產

香港家族